OpenLLM-France/wikimedia huggingface dataset:
# Tlalmanalco

Tlalmanalco (del nàhuatl, que vol dir «lloc de juncs») és un municipi de l'estat de Mèxic. Tlalmanalco de Velásquez és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Chalco, al sud amb Ayapango, a l'oest amb Tenango del Aire i a l'est amb estat de Puebla.

## Vegeu també

* Municipis de l'estat de Mèxic

## Referències

* ↑ Monografia municipal de Tlalmanalco Arxivat 2016-10-03 a Wayback Machine. (castellà)

## Enllaços externs

* Portal de l'estat de Mèxic (castellà)
# Brigada de l'HVO Kotromanić

La brigada de l'HVO Kotromanović (en croat: Brigada HVO Kotromanić) fou una brigada del Consell de Defensa Croat que va ser desplegada durant la guerra de Bòsnia. La seu era situada a Kakanj, Bòsnia i Hercegovina. La brigada estava sota l'autoritat del ZP Vitez. Durant la guerra 102 membres de la brigada van morir. L'Exèrcit de la República de Bòsnia i Hercegovina es va reforçar amb voluntaris de països islàmics per defensar el país, i després van participar en la defensa d'altres parts de Bòsnia i Hercegovina.

## Referències

* ↑ NašaTV Arxivat 17 February 2020$^{[Datemismatch]}$ a Wayback Machine. Sutra proslava 26. obljetnice utemeljenja Zbornog područja HVO-a Vitez, 26. veljače 2018. (pristupljeno 17. veljače 2020.)
* ↑ Braniteljski portal Obilježeno 25. godina od progona i ubojstava Hrvata Kaknja: U samo jednom danu 1993. godine iz Kaknja je protjerano 13 tisuća Hrvata. Ubijena su 22 hrvatska civila, 102 pripadnika Brigade HVO-a “Kotromanić”, 14- lipnja 2018. (pristupljeno 17. veljače 2020.)
# Tirrena-Adriàtica 1992

La Tirrena-Adriàtica 1992 va ser la 27a edició de la Tirrena-Adriàtica. La cursa es va disputar en vuit etapes entre l'11 i el 18 de març de 1992, amb un recorregut final de 1.166,8 km.
El vencedor de la cursa fou el danès Rolf Sorensen (Ariostea), que s'imposà al mexicà Raúl Alcalá (PDM) i el suís Fabian Jeker (Helvetia), segon i tercer respectivament. Aquesta fou la segona victòria en la general de Sorensen, després de l'aconseguida el 1987.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 11 de març | Ostia - Ostia (CRI) | 8,0 | Erik Breukink (NED) | Erik Breukink (NED) |
| 2a | 12 de març | Ostia - Viterbo | 192,0 | Stefano Colage (ITA) | Erik Breukink (NED) |
| 3a | 13 de març | Lago di Vico - Frosinone | 191,0 | Rolf Soerensen (DEN) | Andrea Chiurato (ITA) |
| 4a | 14 de març | Cassino - Sora | 191,0 | Davide Cassani (ITA) | Andrea Chiurato (ITA) |
| 5a | 15 de març | Cerro al Volturno - Paglieta | 168,0 | Moreno Argentin (ITA) | Andrea Chiurato (ITA) |
| 6a | 16 de març | Paglieta - Monte Cenero | 214,0 | Moreno Argentin (ITA) | Rolf Sorensen (DEN) |
| 7a | 17 de març | Torre San Patrizio - Montegranaro | 184,5 | Moreno Argentin (ITA) | Rolf Sorensen (DEN) |
| 8a | 18 de març | S.B del Tronto - S.B del Tronto (CRI) | 18,3 | Erik Breukink (NED) | Rolf Sorensen (DEN) |

## Classificació general

| | Ciclista | Equip | Temps |
| 1 | Rolf Sorensen (DEN) | Ariostea | 31h 05' 54" |
| 2 | Raúl Alcalá (MEX) | PDM | + 13" |
| 3 | Fabian Jeker (SUI) | Helvetia | + 34" |
| 4 | Andrea Chiurato (ITA) | Gatorade | + 1' 06" |
| 5 | Davide Cassani (ITA) | Ariostea | + 1' 08" |
| 6 | Beat Zberg (SUI) | Helvetia | + 1' 15" |
| 7 | Laurent Brochard (FRA) | Castorama | + 1' 16" |
| 8 | Stephen Roche (IRL) | Carrera | + 1' 22" |
| 9 | Gianluca Pierobon (ITA) | ZG Mobili | + 1' 28" |
| 10 | Leonardo Sierra Sepúlveda (VEN) | ZG Mobili | + 1' 39" |

## Referències

* ↑ «Tirreno - Adriatico». sitiodeciclismo.net/. [Consulta: 27 febrer 2014].
* ↑ «Tirreno - Adriatico 1992». cyclingfever.com/. [Consulta: 27 febrer 2014].
* ↑ «TIRRENO - ADRIATICO». cyclebase.nl [Consulta: 27 febrer 2014].

## Enllaços externs

* Web oficial (italià)
# Tríptic del Baptisme de Crist

El Tríptic del Baptisme de Crist és un tríptic del pintor anomenat Mestre de Frankfurt realitzat entre 1500 i 1520. El tríptic es troba dipositat al Museu Nacional d'Art de Catalunya i ingressà com a llegat d'Emili Cabot el 1924.

## Descripció

En el compartiment central hi ha el baptisme de Crist per sant Joan Baptista, que està acompanyat per l'arcàngel Miquel, també present en el batent esquerre en el moment de la pesada de les ànimes, mentre que al batent dret hi ha un episodi de l'hagiografia de sant Francesc d'Assís. A la part exterior de les dues portelles apareixen les figures de l'arcàngel Gabriel i la Mare de Déu en el moment de l'Anunciació.

## Anàlisi

El programa representat gira al voltant de la idea de la redempció i la renovació en la fe que suposa l'acte del baptisme. Per la mida de l'obra i per l'escut heràldic que hi ha a l'angle superior dret d'una de les portelles, es degué tractar d'un encàrrec privat, destinat a presidir una capella familiar en un temple.
Des del punt de vista formal, l'obra és una manifestació paradigmàtica del treball del Mestre de Frankfurt, pintor flamenc que deu el seu apel·latiu a dos tríptics que es conserven en aquesta ciutat alemanya. La plàstica de l'artista empra solucions i fórmules eclèctiques: la composició de la taula central deriva d'un gravat de Martin Schongauer, i recorda obres de Gerard David; la tipologia de l'arcàngel Gabriel evoca models gestats en el taller dels germans Van Eyck, i també fou reinterpretada per Rogier van der Weyden i el Mestre de Flémalle.

## Referències

* ↑ Tríptic del Baptisme de Crist. Fitxa del MNAC.
* 1 2 3 4 J.Y.. «Renaixament i Barroc». A: MNAC. Guia del Museu Nacional d'Art de Catalunya. 2012a ed.. Barcelona: MNAC, p. 146. ISBN 978-84-8043-136-1 [Consulta: 9 agost 2012].
# Trívids

Els trívids (Triviidae) són una família de petits gasteròpodes marins del clade Littorinimorpha. En alguns països s'anomenen cauris, nom que comparteixen amb altres gastròpodes.

## Taxonomia

La família Triviidae conté les següents subfamílies i gèneres:
* La subfamília Eratoinae va passar a ser la família Eratoidae, Gill, 1871.
* Subfamília Triviinae
** Cleotrivia Iredale, 1930
** Dolichupis Iredale, 1930
** Ellatrivia Schilder, 1939
** Gregoia Fehse, 2015
** Niveria Jousseaume, 1884
** Pseudopusula Fehse & Grego, 2014
** Purpurcapsula Fehse & Grego, 2009
** Pusula Jousseaume, 1884
** Semitrivia Cossmann, 1903
** Trivellona Iredale, 1931
** Trivia Broderip, 1837
** Triviella Jousseaume, 1884
** Trivirostra Jousseaume 1884

### Gèneres que s'han considerat sinònims d'altres

* Austrotrivia Fehse, 2002: sinònim de Ellatrivia Cotton & Godfrey, 1932
* Circumscapula Cate, 1979: sinònim de Niveria Jousseaume, 1884
* Decoriatrivia Cate, 1979: sinònim de Dolichupis Iredale, 1930
* Discotrivia Cate, 1979: sinònim de Pseudopusula Fehse & Grego, 2014
* Fossatrivia Schilder, 1939: sinònim de Ellatrivia Cotton & Godfrey, 1932
* Galeatrivia Cate, 1979: sinònim de Triviella Jousseaume, 1884
* Nototrivia Schilder, 1939 †: sinònim de Trivellona Iredale, 1931
* Pseudotrivia Schilder, 1936: sinònim de Trivellona Iredale, 1931
* Tribe Pusulini Schilder, 1936: sinònim de Triviinae Troschel, 1863
* Robertotrivia Cate, 1979: sinònim de Trivellona Iredale, 1931
* Sulcotrivia Schilder, 1933 †: sinònim de Niveria Jousseaume, 1884
* Tribe Triviellini Schilder, 1939: sinònim de Triviinae Troschel, 1863

## Referències

* ↑ «WoRMS - World Register of Marine Species - Triviidae Troschel, 1863». [Consulta: 26 gener 2019].
* ↑ Scott, Sue. «COWRIES». Dive Magazine. Arxivat de l'original el 2019-01-27. [Consulta: 26 gener 2019].
* ↑ WoRMS
* ↑ Nomenclator Zoologicus
* ↑ WoRMS
* ↑ Nomenclator Zoologicus
* ↑ WoRMS
* ↑ Nomenclator Zoologicus
* ↑ WoRMS
* ↑ Nomenclator Zoologicus
* ↑ WoRMS
* ↑ Nomenclator Zoologicus
* ↑ WoRMS
* ↑ Nomenclator zoologicus
# Bogorodítskoie (Bélgorod)

* Per a altres significats, vegeu «Bogorodítskoie».
Bogorodítskoie - Богородицкое (rus) - és un poble de l'óblast de Bélgorod, a Rússia. El 2016 tenia 190 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Bogoródskoie (Koltxúguino)

* Per a altres significats, vegeu «Bogoródskoie».
Bogoródskoie (en rus: Богородское) és un poble de l'óblast de Vladímir, a Rússia, segons el cens del 2010 tenia 21 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Bogoródskoie (Bélgorod)

* Per a altres significats, vegeu «Bogoródskoie».
Bogoródskoie - Богородское (rus) - és un poble de l'óblast de Bélgorod, a Rússia. El 2010 tenia 586 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Boothita

La boothita és un mineral de la classe dels sulfats que pertany al grup de la melanterita. Rep el seu nom en honor de Edward Booth (1857-1917), químic a la Universitat de Califòrnia.

## Característiques

La boothita és un sulfat de fórmula química CuSO₄·7H₂O. Cristal·litza en el sistema monoclínic. Els cristalls són molt rars, complexos, típicament fibrosos o cristal·lins massiu. La seva duresa a l'escala de Mohs és d'entre 2 i 2,5.
Segons la classificació de Nickel-Strunz, la boothita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, bieberita, retgersita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

La boothita va ser descoberta a la mina Alma, a Leona Heights (Califòrnia, Estats Units) com a producte d'alteració de la calcopirita i associada a calcantita, melanterita i pisanita. També ha estat descrita a altres indrets de Califòrnia i als estats nord-americans d'Arizona, Massachusetts, Montana, Nevada i Utah. Fora dels EUA ha estat descrita a Austràlia, França, Itàlia, Noruega, Rússia i Xile.

## Referències

* 1 2 3 «Boothite» (en anglès). Mindat. [Consulta: 15 juliol 2017].
* 1 2 «Boothite» (en anglès). Handbook of Mineralogy. Arxivat de l'original el 3 de març 2016. [Consulta: 15 juliol 2017].
# Boots Malone

Boots Malone és una pel·lícula dramàtica estatunidenca de 1952 dirigida per William Dieterle. És protagonitzada per William Holden com un agent esportiu que no té sort i Johnny Stewart com un ric fugitiu que vol convertir-se en jockey. Està doblada al català.

## Argument

Un nen ric abandona l'escola i va a l'hipòdrom per aprendre a ser jockey.

## Repartiment

* William Holden com "Boots" Malone
* Johnny Stewart com Thomas Gibson Jr.
* Stanley Clements com "Stash" Clements
* Basil Ruysdael com "Preacher" Cole
* Carl Benton Reid com John Williams
* Ralph Dumke com Beckett
* Ed Begley com Howard Whitehead
* Hugh Sanders com Matson
* Harry Morgan com "Quarter Horse" Henry
* Ann Lee com Mrs. Gibson
* Anthony Caruso com Joe
* Billy Pearson com Eddie Koch. Pearson era un jockey a la vida real
* Emory Parnell com Evans (sense acreditar)

## Referències

* ↑ «Boots Malone». mubi.com. [Consulta: 13 febrer 2024].
* ↑ «Boots Malone». esadir.cat. [Consulta: 13 febrer 2024].
# Browns Valley

Browns Valley és una població dels Estats Units a l'estat de Minnesota. Segons el cens del 2000 tenia 690 habitants.

## Demografia

Segons el cens del 2000, Browns Valley tenia 690 habitants, 285 habitatges, i 171 famílies. La densitat de població era de 337,2 habitants per km².
Dels 285 habitatges en un 26,3% hi vivien nens de menys de 18 anys, en un 45,3% hi vivien parelles casades, en un 9,5% dones solteres, i en un 40% no eren unitats familiars. En el 36,5% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,5% tenia menys de 18 anys, un 7,4% entre 18 i 24, un 17,8% entre 25 i 44, un 19,3% de 45 a 60 i un 31% 65 anys o més.
L'edat mediana era de 45 anys. Per cada 100 dones de 18 o més anys hi havia 82,2 homes.
La renda mediana per habitatge era de 26.563 $ i la renda mediana per família de 30.208 $. Els homes tenien una renda mediana de 25.500 $ mentre que les dones 20.139 $. La renda per capita de la població era de 15.062 $. Entorn del 10,3% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Browns Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Browns Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Toquí de bigotis

El toquí de bigotis (Arremon crassirostris) és un ocell de la família dels passerèl·lids (Passerellidae). Anteriorment es classificava al gènere Lysurus.

## Distribució i hàbitat

Habita al sotabosc de boscos humits molt densos. També en sotaboscos densos a prop de cursos de rierols. Aquesta espècie es distribueix des del sud de Costa Rica i a través de Panamà fins a l'extrem nord-occidental de Colòmbia. Localment al Parc Nacional de los Katíos al nord del departament del Chocó.

## Descripció

Mesura de 15 a 17 cm i pesa de 37 a 40.5 g. És un ocell bastant groc amb el cap color òxid, els costats del cap i la gola gris negrós i bigoteres de color blanc. Les parts altes són de color verd oliva fosc amb les cobertores alars i caudals lleument cafès. Les parts baixes són principalment verd oliva amb el baix pit i el ventre grocs. L'iris dels ulls és color cafè fosc, la mandíbula superior grisa fosc i la mandíbula inferior groc pàl·lid o blanquinosa. Tots dos sexes són similars i els joves són principalment color cafè oliva per sobre amb el centre del ventre groc pàl·lid.

## Alimentació i reproducció

S'alimenta d'una gran varietat d'insectes, aranyes i fruits de tipus baia.
A Costa Rica es va trobar un niu al mes de maig, el qual tenia forma de dom amb entrada lateral construït amb molsa (Selaginella), fulles de falgueres i folrat amb fulles i arrels de bambú. Aquest niu estava ubicat a 1.5 m per sobre del terra sobre la branca d'una falguera amb una capa de molsa que s'estenia 67 cm per sota de l'estructura. La mida de la posta és de 2 ous, els quals són color ivori amb taques de color rosa-tint concentrades a l'extrem més ample.

## Comportament

S'alimenta o al terra o a prop. Pot ser observat a terra saltant o colpejant-lo amb les ales i la cua. De vegades segueix formigues legionàries.

## Taxonomia

Anteriorment ubicada al gènere Lysurus, va ser canviada al gènere actual amb base en dades moleculars, característiques del plomatge, cant, comportament i ús de microhàbitat. De vegades ha estat considerada coespecifica amb A. castaneiceps. S'ha proposat la subespècie A. c. eurous (descrita per al turó Tacarcuna a l'orient de Panamà) de coloració més pàl·lida i amb coroneta més fosca, però es coneix d'un sol espècimen i la seva realitat com a tàxon s'ha considerat insostenible.

## Referències

* ↑ «Toquí de bigotis». Cercaterm. TERMCAT, Centre de Terminologia. Rev. 10/02/2023(català)
* 1 2 3 4 5 6 7 «Pinzón Tiznado/Sooty-faced Finch/Arremon crassirostris» (en castellà), 01-09-2020. [Consulta: 10 febrer 2024].
# Topaza

Topaza és un gènere d'ocells de la subfamília dels florisugins (Florisuginae) dins la família del troquílids (Trochilidae). Aquests colibrís habiten al nord d'Amèrica del Sud.

## Morfologia

Les seues espècies es troben entre les més grosses de tots els colibrís, únicament superades pel colibrí gegant (Patagona gigas).
Bec lleugerament corvat, i més curt que el cap. Presenten notable dimorfisme sexual. Mascles amb una llargària d'uns 22 cm, incloent dues allargades rectrius negres i corbades. Molt acolorits amb tons daurats i carmesí fortament iridescents. Caputxa negra i gorja verda.
Femelles menors, amb uns 15 cm i sense rectrius allargades. Plomatge principalment verd.

## Taxonomia

Aquest gènere va ser descrit per George Robert Gray el 1840, amb el colibrí topazi (Topaza pella) com a espècie tipus. Conté dues espècies:
* colibrí topazi (Topaza pella).
* colibrí flamíger (Topaza pyra).
En el passat, ambdós taxons han estat considerats coespecífics per alguns autors. Estudis més recents, però, recolzen la divisió en dues espècies.

## Referències

* ↑ «Crimson topaz (Topaza pella)». Oiseaux Birds, 2020. [Consulta: 12 octubre 2024].
* ↑ Gray, George Robert. A List of the Genera of Birds : with an Indication of the Typical Species of Each Genus. Londres: R. and J.E. Taylor, 1840, p. 13 [Consulta: 12 octubre 2024].
* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 12 octubre 2024].
* ↑ El gènere Topaza a ITIS Rev. 22-10-2010
* ↑ Schuchmann, Karl L. «Zur Biologie des Königskolibris» (en alemany). Trochilus, 3, 1982, pàg. 57–61 [Consulta: 12 octubre 2024].
* ↑ Hu, Da-Shuh; Joseph, Leo; Agro, David «Distribution, variation, and Taxonomy of Topaza,Hummingbirds (Aves: Trochilidae)» (en anglès). Ornitologia Neotropical, 11, 2000, pàg. 123-142 [Consulta: 12 octubre 2024].
# Topas

Topas és un municipi de la província de Salamanca a la comunitat autònoma de Castella i Lleó. Limita al Nord amb El Cubo de Tierra del Vino, El Maderal i Villamor de los Escuderos, a l'Est amb Aldeanueva de Figueroa i Tardáguila, al Sud amb Torreperales (Negrilla de Palencia), Palencia de Negrilla i Valdunciel i a l'Oest amb Valdelosa.

## Demografia

Evolució demogràfica :
| 1991 | 1996 | 2001 | 2004 |
| 769 | 722 | 723 | 695 |

## Enllaços externs

* Enllaç a Wikisalamanca
# Tossal de Morull

El Tossal de Morull és una muntanya de 653 metres que es troba al municipi de Bellaguarda, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Breheimen

Breheimen és una serralada situada als comtats de Sogn og Fjordane i Oppland, a Noruega. La zona es troba a l'oest de la serralada de Jotunheimen. La serralada es troba al nord-oest de la carretera Sognefjellsvegen, al nord del Sognefjorden, al sud de la Nordfjord, i a l'est de la ruta europea E39. La serralada inclou els parcs nacionals de Jotunheimen i de Breheimen.
El nom de Breheimen significa "llar de les glaceres", ja que en aquesta serralada hi ha moltes glaceres, incloent la més gran de Noruega i de l'Europa continental, Jostedalsbreen. Altres glaceres destacables són Harbardsbreen i Spørteggbreen. Algunes de les principals muntanyes de la zona com ara Skåla, Lodalskåpa o Høgste Breakulen es troben en aquesta serralada. La regió és la llar de diversos grans llacs com Austdalsvatnet i Styggevatnet.

## Referències

* ↑ «Breheimen – Store norske leksikon» (en noruec). Store norske leksikon.

## Enllaços externs

* Breheimen
* Map (alemany)
# Tobias Stimmer

Tobias Stimmer (7 d'abril de 1539, Schaffhausen (Suïssa) - 4 de gener 1584, Estrasburg (França) va ser un dibuixant i un pintor d'origen suís.

## La seva obra

Molt actiu a les ciutats de Schaffhausen, Estrasburg i Baden-Baden, retratista, va ser també responsable de murals i un gran nombre de gravats amb escenes bíbliques i al·legories, que es van publicar sota la direcció de Sigmund Feyerabend a Frankfurt del Main.
Stimmber va ser un estudiant de Hans Holbein el Jove, però va desenvolupar el seu propi estil del manierisme.
El seu treball artístic es basa principalment en la pintura mural, així com retrats. Es conserva entre d'altres el seu mural de House zum Ritter a Schaffhausen, encara que restaurat. Però la seva obra més significativa és, sens dubte, les seves pintures al rellotge astronòmic d'Estrasburg.

## Referències

* Hans Lieb: Tobias Stimmers Geburt und Tod, a Schaffhauser Beiträge zur Geschichte, volum 67, pp.255-262, 1990.
# Veikko Kankkonen

Veikko Kankkonen (Sotkamo, 5 de gener de 1940) és un saltador amb esquís finlandès, ja retirat, que destacà a la dècada del 1960.

## Carrera esportiva

En els Jocs Olímpics d'Hivern de 1960 realitzats a Squaw Valley (Estats Units) participà en la prova de salt amb esquís, on finalitzà 40è. Destacà en els Jocs Olímpics d'Hivern de 1964 realitzats a Innsbruck (Àustria), on aconseguí guanyar la medalla d'or en la prova de salt normal des d'un trampolí de 90 metres d'alçada, i la medalla de plata en la prova de salt llarg des del trampolí de 120 metres. En els Jocs Olímpics d'Hivern de 1968 realitzats a Grenoble (França) participà en les dues proves de salt amb esquís, finalitzant 17è en la prova de salt normal i 24è en el salt llarg.
Així mateix, al llarg de la seva carrera, aconseguí guanyar dues vegades el Torneig dels Quatre Trampolins en les edicions de 1963-1964 i 1965-1966.

## Referències

* 1 2 «Olympedia – Veikko Kankkonen». [Consulta: 9 novembre 2023].
* ↑ «KANKKONEN Veikko - Athlete Information». [Consulta: 9 novembre 2023].

## Enllaços externs

* (anglès) www.fis-ski.com - Veikko Kankkonen Arxivat 2011-05-25 a Wayback Machine.